НҰРЛАН СМАҒҰЛОВ - БИЗНЕСМЕН, ASTANA GROUP НЕГІЗІН САЛУШЫ, ҚАЗАҚСТАНДАҒЫ ІРІ РАНТЬЕ, МЕЦЕНАТ
ТАБЫСТЫ БИЗНЕС-КЕЙС:MEGA ЖОБАСЫ.
Егер қандай да бір табысты бизнес-кейс туралы білгіңіз келсе, онда мысалы, біздің 7 сауда орталықтарын құрғанымызды айтайық.
ТАРИХЫ. 2003 жылы – MEGA ALMA-ATA. 2007 жылы – MEGA ASTANA.
2007 жылы – MEGA SHYMKENT. 2009 жылы – MEGA AKTOBE.
2013 жылы – MEGA ALMA-ATA –ЕКІНШІ КЕЗЕК. 2014 жылы – MEGA PARK. 2017 жылы – MEGA SILK WAY.
Mega Silk Way – бұл біздің дамуымыздың көрінісі. Мен бұл жобаны мақтан тұтамын.
АСТАНАДАҒЫ MEGA SILK WAY ОЙЫН-САУЫҚ КЕШЕНІ – БҰЛ MEGA ОЙЫН-САУЫҚ ОРТАЛЫҚТАРЫ ЖЕЛІСІНІҢ ЖАҢА БАСТАМАСЫ.
«AstanaGroup» компаниясының баспасөз қызметі ұсынған бейне және фото материалдар
MEGA ALMA-ATA БАСТАМАСЫ
Біздің жобамыз Розыбакиев көшесінен басталды. Ол кезде Алматыда бір ғана Рамстор сауда орны болды.
Біз ол жерді нағыз сауда үйі деп есептедік. Бірақ ол тарихи түрде, шынында да, жақсы орталық болды.
Біз оны алғаш көргенде ол жерде сырғанақ, гипермаркет және дүкендер болды.
Ол Алматының шығыс бөлігіндегі қаланың әдемі жерінде – тарихи Фурманов көшесінде орналасқандықтан маңызды рөл атқарды.
Бірақ біз дамыған қалаларға көп саяхаттаймыз, әсіресе Дубайға жиі барамыз.
Сонымен қатар Стамбул сияқты дамыған сауда орталықтары бар жерлерге де жиі барып тұрамыз.
Және де маған алматылықтар жақсы сауда орталығына дайын болғандары көрінді.
Оның үстіне ол үлкен сұранысқа ие болды: өсіп келе жатқан балаларға баратын жер жоқ болды, қаланың батыс бөлігінде еш нәрсе болған жоқ.
Сондықтан бізге осындай ой келді. Розыбакиев көшесі барлық жағынан өте сұрықсыз болды, Кеңес одағы кезінде 80-шы жылдары салынып бітпеген радио зауыты тұрды.
Мұның бәрі көзге қораш көрінгендіктен, біз сауда орталығын салу керек деп шештік.
Біз жерді сатып алдық, банкке келгенде ұзақ әңгімелестік. Банк бізге несие берді.
Бұл банктің басшысы Қайрат Сатылғановтың шешімімен жүзеге асқандығы есімде.
Ол біздің ісіміздің алға басатындығына сеніммен қарады. Сол кезде тек Astana Motors қана сәтті шыққан болатын.
Біз екінші рет банкке барып, 45 000 шаршы жерді тұрғызып, енді оның жеткіліксіз екендігін және 80 000 шаршы тұрғызғымыз келетінімізді айттық.
Директорлар кеңесінің мүшелері, несие коммитеті мені өз жиналысына шақырды. Не үшін 45 емес, 80 деп сұрады.
Ол кезде Григорий Марченко банктің басшылығында еді.Ұзақ түсіндіруіме тура келді.
Ең соңында бұл менің жеке жауапкершілігім екендігін айттым. Сарапшылар болжауларында еш нәрсе шықпайтынын айтқан. Бірақ біз 80 мың шаршы болатын сауда орталығын салдық.
Осыдан кейін аудан гүлденді. Өте танымал бола түсті, жаңа үйлер салынды. Қазір бұл аудан қызығырақ көрінеді.
MEGA ALMA-ATA – сұрықсыз ауданның қала орталығына айналуы.
"Компания қалаушының пікірі өте маңызды.Жедел түрде, жауапкершілік жағынан маңызды.
Егер сен ұзақ кеңесіп және уақытында шешім қабылдамасаң,мәселелер жинақталып, ал жағдаяттар тез өзгереді. Қалай да біреу жауапкершілікті өзіне алуы керек".Нұрлан Смағұлов
Mega Silk Way. Біздің команда өте ұйымшыл халықаралық команда құра білді.
Бүкіл әлемге танымал Chapman Taylor британ компаниясының сәулетшілері жұмыс істеді.
Әлемнің 50 елінде обьектілері бар. Олардың көбі Еуропа, Англияда, бірақ Парсы шығанағында, Латын Америкада, тіпті Африкада да тұрғызған жобалары бар.
Маған Chapman Taylor компаниясымен жұмыс жасау ұнады.
Олар - кеңістік пен көлемдерді нақты көретін адамдар.
Құрылыспен айналысқан Renaissance Construction түрік компаниясы. Олар Түркияда да, Ресейде де нөмірі бірінші компания.
Маған олардың еңбекті ұйымдастыруы, жақсы портфолиосы, кең көлемдегі жеткізуді ұйымдастыруы, құрылыс материалдардың жеткізуі, барлығы ұнады.
Интерьер-дизайн кеңесшілер, испандық дизайнерлер жұмылдырылды,
қазақстандық мүсіншілер, ағылшын компаниясы жұмыс жасады.
Қызықты жоба шықты. Бір жағынан дельфиндердің жүзіп жүргенін көресіз. Өте табысты Сhaplin кинотеатрын аштық.
Алғашқы рет KANGO Clip’N Climb батут паркін аштық. Сіз Mega Silk Way паркінде болған шығарсыз? Мәдени орындардың көптігімен мақтанамын.
Біз қаланың ішіндегі қаланың жағдайын жасадық. Еліміздің астанасы Астанада табиғи-климаттық ауа-райы қыста да, жазда да қатал.
Оған барғанда адам биік төбелерді, үлкен кеңістікті, ерекше жағдайды көріп, өзін оазиске түскендей сезінеді.
Біздің астаналықтар мен қала қонақтары нағыз тірі табиғатты көрсін деп құстарды қондырдық, медузарий жасадық, жасанды емес, нағыз маржан кедертастарын әкелдік,
табиғи балықтарды қондырдық, біз қазір оның ішінде табиғи гүлдерден жасалған кішкентай ботаникалық бақ орнатпақшымыз.
Мен жақында Сингапурде болдым, біздің астаналық тұрғындар неге осы әдемілікті өз қалаларынан көрмейді деп ойладым.
Әркез бізге қандай да бір идеялар келеді: қыста сырғанақ тебу, жазда біз кішкентай автосүйер балаларға автоқалашық аштық. 2 жастан бастап баруға болады. Біз көп нәрсе жасадық.
Неге мен оны сіздерге сондай құлшыныспен айтып отырмын? Себебі ол біздің эволюциялық дамуымыздың шарықтау шегі, біздің бірінші салған Мегамызбен салыстырғанда.
10-12 жыл ішінде біз Mega Silk Way, біздің жетінші сауда орталығымызды салдық. Кәсіпкер үнемі таңданыста болады,
үнемі шабыттанады, үнемі ол келесіде нені жасау керектігін көріп тұрады.
Бүгін біз келесі жоба туралы ойланып отырмыз. Mega Silk Way аяқталған жоба болса да,
біз оны одан да жетілдіре түсу керектігін көріп отырмыз. Міне бұл – табыс кепілі.
Кәсіпкер ешқашан тоқтамауы керек, ол шабыттана түсуі, жаңа табыстарға қызыға түсуі керек. Біз тоқтаған жоқпыз. Біз одан әрі қарай дами бастадық.
Бүгін бізде 170 мыңға жуық шаршы метр сауда орталығымыз бар. Бірінші 45 мыңмен салыстырғанда.Біз әлі тоқтаған жоқпыз.
Қазір 15 залды кинотеатр салудамыз, ал біздің сауда орталығының аумағы биылғы жылдың соңына дейін 180 мың шаршы метрді құрайды.
Біз азық-түлік корпусын қалпына келтіріп жатырмыз. Оны екі есе кеңейтеміз және біздің әлі көп идеяларымыз бар.
Өйткені сауда орталығы қайта құрылып жатқан тұрақты тірі ағза сияқты.
Мен қазір бірінші Мегада не болғанын, онда боулинг, бильярд залдары болғанын әзер есіме түсіремін.
Қазір олардың бір де біреуі үш қайтара жоқ. Біз Happylon-ды бірнеше рет ауыстырдық.
Бүгін біз Happylon-ның тағдыры туралы ойланып жатырмыз, оның базасында Kidzania тәрізді балаларға арналған жаңа мамандықтар
саябағын жасауға тырысамыз, яғни, мұның бәрін жасау біз үшін өте қызық.
Біз ие болған бірде-бір сауда орталықтары істемей керексіз болып тұрған жоқ, үнемі даму үстінде. Жақсы бизнес-кейс туралы менің айтарым осы.
ТИІМДІ ЖҰМЫС ІСТЕЙТІН БАСШЫЛАР ОҢТАЙЛЫ ШЕШІМДЕР ҚАБЫЛДАЙДЫ.
ОЛАР ОҢТАЙЛЫ ШЕШІМ – ҮНЕМІ «ДӘЛЕЛДЕРГЕ ҚАТЫСТЫ ПӘТУА» ЕМЕСТІГІН,
«ПІКІР СӘЙКЕССІЗДІГІНЕ НЕГІЗДЕЛГЕН» ПАЙЫМДАУЛАР ЕКЕНІН БІЛЕДІ. Питер Друкер, менеджмент теоретигі